**ΕΝΗΜΕΡΩΤΙΚΟ ΔΕΛΤΙΟ**

**8η ΤΑΚΤΙΚΗ ΣΥΝΕΔΡΙΑΣΗ 2018**

**ΕΣΕ ΠΕ Ν. ΣΜΥΡΝΗΣ**

Συναδέλφισσες, Συνάδελφοι

Στη 8η συνεδρίαση της Σχολικής Επιτροπής, στις 19 Απριλίου 2018, συζητήθηκαν τα παρακάτω θέματα:

1. Έκτακτη επιχορήγηση
2. Προμήθεια τροφίμων για τις ανάγκες του ΝΠΔΔ της ΕΣΕΠΕ
3. Παραχώρηση χώρων στον Πολιτιστικό Οργανισμό για το Πρόγραμμα Δημιουργικής Απασχόλησης και ψυχαγωγίας παιδιών Δημοτικού
4. Έγκριση προμήθειας ηλεκτρικής σκούπας για το 2ο Νηπιαγωγείο
5. Έγκριση αγοράς ηλεκτρικού θερμοσίφωνα για τις ανάγκες του 2ου Νηπιαγωγείου

**Θέμα 1ο**

Εγκρίθηκε η αποδοχή έκτακτης επιχορήγησης από το δήμο ύψους 30.000 ευρώ για την κάλυψη πάγιων αναγκών της ΕΣΕΠΕ.

**Θέμα 2ο**

Εγκρίθηκε η αποδοχή κονδυλίου από το δήμο για την κάλυψη τροφίμων (γάλατα) στις καθαρίστριες των σχολείων.

**Θέμα 3ο**

Εγκρίθηκε η παραχώρηση χώρων των 1ου και 2ου Δημοτικών σχολείων και 9ου Νηπιαγωγείου στον Πολιτιστικό Οργανισμό του δήμου για το Πρόγραμμα Δημιουργικής Απασχόλησης και ψυχαγωγίας παιδιών Δημοτικού

**Θέματα 4ο & 5ο**

Εγκρίθηκε η αγορά ηλεκτρικής σκούπας και ηλεκτρικού θερμοσίφωνα για το 2ο Νηπιαγωγείο.

Συζητήθηκαν εκτάκτως τα παρακάτω θέματα:

1. Αγορά λευκού πίνακα μαρκαδόρου για το 12ο Δημοτικό
2. Αγορά βάσης για προτζέκτορα του 1ου Νηπιαγωγείου
3. Αγορά ψυγείου για το 9ο Νηπιαγωγείο

Αποφασίστηκαν τα ακόλουθα:

1. Να ελεγχθεί η περίπτωση της μετατροπής μαύρου πίνακα σε λευκό, όπως έχει γίνει και με τους πίνακες του 7ου Δημοτικού.
2. Να εγκριθεί η παραπάνω αγορά.
3. Να ελεγχθεί η δυνατότητα προσωρινής λειτουργίας του ψυγείου και η αντικατάστασή του όταν κριθεί απολύτως αναγκαία.

Παρατήρηση:

Στη συνεδρίαση προήδρευσε ο κ. Περαθωράκης (Αντιπρόεδρος της ΕΣΕ ΠΕ), ενώ ο νέος Πρόεδρος, ο κ. Ν. Σιούτας, παρακολούθησε τις διαδικασίες, αφού δεν έχει ολοκληρωθεί η τυπική διαδικασία ανάληψης των καθηκόντων του ως Προέδρου της ΕΣΕ ΠΕ.

Στη συνεδρίαση μπήκαν, για πολλοστή φορά, από την πλευρά μου τα παρακάτω θέματα:

1. Η αναγκαιότητα διαφάνειας στα έξοδα των σχολείων που εξασφαλίζεται με τη δυνατότητα πρόσβασης από κάθε Διευθυντή/Διευθύντρια στο φάκελο των Τιμολογίων του σχολείου του. Αντίγραφα των Τιμολογίων θα πρέπει να παραδίδονται και στους Διευθυντές/ντριες των Δημοτικών και τις Προϊσταμένες των Νηπιαγωγείων, ώστε να ελέγχονται άμεσα οι αναγραφόμενες δαπάνες.
2. Να γίνει, επιτέλους, καταγραφή και ιεράρχηση των αιτημάτων των σχολείων, όπως αυτά έχουν αποσταλεί από την αρχή του σχολικού έτους. Στη συνέχεια να κληθεί κλιμάκιο των Τεχνικών Υπηρεσιών και να δούμε από κοινού πώς μπορούν να δρομολογηθούν οι επισκευαστικές ανάγκες των σχολείων.

Για το θέμα ο κ. Συρίγος είχε δεσμευθεί ότι θα αποτελούσε αποκλειστικό θέμα της ΕΣΕ ΠΕ, όπως ζητούσα, γεγονός που ποτέ δε συνέβη.

Ο κ. Σιούτας ενημέρωσε την ΕΣΕ ΠΕ ότι έχει ξεκινήσει συνεργασίες με τους Διευθυντές/Διευθύντριες των σχολείων και με Συλλόγους και ότι είναι ανοιχτός σε καλές πρακτικές κι άλλων ΕΣΕ ΠΕ, προκειμένου να είναι αποτελεσματικότερη η λειτουργία της Επιτροπής. Αναφορικά με τα αιτήματά μας, είπε ότι θα βάλει το πλαίσιο λειτουργίας της Επιτροπής στην επόμενη συνεδρίασή της.

Με εκτίμηση

Ανθή Μαντζαβράκου